P6_TA(2005)0250

Eripiirangud teatavate isikute vastu (Sudaan) *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega kehtestatakse Sudaani Darfuri piirkonna konfliktis teatavate rahuprotsessi takistavate ja rahvusvahelist õigust rikkuvate isikute vastu suunatud eripiirangud (KOM(2005)0180 - C6-0138/2005 - 2005/0068(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2005)0180) [1];

- võttes arvesse nõukogu teksti (8910/2005);

- võttes arvesse nõukogu ühist seisukohta 2005/411/ÜVJP [2];

- võttes arvesse EÜ asutamislepingu artikleid 60 ja 301;

- võttes arvesse EÜ asutamislepingu artiklit 308, mille kohaselt nõukogu konsulteeris Euroopa Parlamendiga (C6-0138/2005);

- võttes arvesse kodukorra artiklit 51;

- võttes arvesse kodanikuvabaduste, justiits- ja siseasjade komisjoni raportit ning arengukomisjoni arvamust (A6-0186/2005);

1. kiidab komisjoni ettepaneku muudetud kujul heaks;

2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui nõukogu kavatseb kõrvale kalduda Euroopa Parlamendi poolt heakskiidetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI TEKST | EUROOPA PARLAMENDI MUUDATUSETTEPANEKUD |

Muudatusettepanek 1

Viide 2 a (uus)

| Võttes arvesse rahvusvahelise uurimiskomisjoni aruannet Darfuri kohta (koostatud vastavalt ÜRO Julgeolekunõukogu 18. septembri 2004. aasta resolutsioonile 1564(2004)); |

Muudatusettepanek 2

Põhjendus 2

(2) Ühisseisukohas 2005/XXX/ÜVJP nähakse muu hulgas ette, et rakendatakse nende pädeva ÜRO sanktsioonide komitee määratud isikute rahaliste vahendite ja majandusressursside külmutamist, kes takistavad rahuprotsessi, kujutavad endast ohtu stabiilsusele Darfuris ja selle ümbruses, rikuvad rahvusvahelist humanitaarõigust või inimõigusi, või sooritavad muid hirmutegusid, rikuvad relvaembargot või sooritavad teatud vaenulikke sõjalisi lende. Kõnealused meetmed kuuluvad asutamislepingu reguleerimisalasse ning seetõttu on konkurentsimoonutuste vältimise eesmärgil vaja ühenduse õigusakti kõnealuste meetmete rakendamiseks ühenduse suhtes. | (2) Ühises seisukohas 2005/411/ÜVJP nähakse muu hulgas ette, et külmutatakse pädeva ÜRO sanktsioonide komitee määratud selliste isikute rahalised vahendid ja majandusressursid, kes takistavad rahuprotsessi, kujutavad endast ohtu stabiilsusele Darfuris ja kõnealuses piirkonnas, rikuvad rahvusvahelist humanitaarõigust või inimõigusi, sooritavad muid hirmutegusid, rikuvad relvaembargot või sooritavad teatud vaenulikke sõjalisi lende Darfuri piirkonda ja üle selle. Kõnealused meetmed, mille tõhusust ja tegelikku mõju piirkonnale inimõiguste ulatuslike rikkumiste lõpetamise tagamiseks tuleb hinnata kindlaksmääratud mehhanismide kaudu, kuuluvad asutamislepingu reguleerimisalasse ning seetõttu on konkurentsimoonutuste vältimiseks vaja ühenduse õigusakti kõnealuste meetmete rakendamiseks, niivõrd kuivõrd need puudutavad ühendust. |

Muudatusettepanek 3

Põhjendus 3 a (uus)

| (3 a) ÜRO Julgeolekunõukogu resolutsioonis 1591(2005) sätestatud meetmete rakendamisel tagab ühendus nende meetmete kooskõlastamise menetlustega, mida kohandatakse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel Cotonous 23. juunil 2000. aastal allkirjastatud koostöölepingu [3], eriti selle artiklite 8 ja 96 alusel; |

Muudatusettepanek 4

Põhjendus 3 b (uus)

| (3 b) Käesolevas määruses sätestatud meetmed ei piira muude meetmete vastuvõtmist 8. aprillil 2004. aastal N'Djamenas allkirjastatud relvarahu kokkuleppe rakendamiseks ning inimõiguste ja rahvusvahelise humanitaarõiguse rasketes rikkumistes kahtlustatavate isikutele süüdistuse esitamise ja nende kohtu alla andmise nõudmist vastavalt rahvusvahelistele inimõiguste konventsioonidele, samuti Darfuris sooritatud kuritegude uurimise taotlemist Rahvusvahelise Kriminaalkohtu süüdistaja poolt ÜRO Julgeolekunõukogu ad hoc konsulteerimise alusel kohtuga vastavalt resolutsioonile 1593(2005). |

Muudatusettepanek 5

Artikli 2 lõige 1

1. Külmutatakse kõik rahalised vahendid ja majandusressursid, mida I lisas loetletud füüsilised või juriidilised isikud, üksused või asutused omavad või mis on nende valduses. | 1. Külmutatakse kõik rahalised vahendid ja majandusressursid, mida otseselt või kaudselt omavad või valdavad komisjoni poolt vastavalt artiklile 10 koostatud nimekirjas loetletud füüsilised või juriidilised isikud, üksused või asutused. |

Muudatusettepanek 6

Artikli 2 lõige 2

2. Rahalisi vahendeid ega majandusressursse ei anta otseselt ega kaudselt I lisas loetletud füüsiliste või juriidiliste isikute, üksuste või asutuste käsutusse ega nende toetuseks. | 2. Rahalisi vahendeid ega majandusressursse ei anta otseselt ega kaudselt komisjoni poolt vastavalt artiklile 10 koostatud nimekirjas loetletud füüsiliste või juriidiliste isikute, üksuste või asutuste käsutusse ega nende toetuseks. |

Muudatusettepanek 7

Artikli 4 punkt c

c)kõnealusest kinnipidamisõigusest või otsusest ei saa kasu I lisas loetletud isikud, üksused või asutused; | c)kõnealusest kinnipidamisõigusest või otsusest ei saa kasu komisjoni poolt vastavalt artiklile 10 koostatud nimekirjas loetletud isikud, üksused või asutused; |

Muudatusettepanek 8

Artikli 7 lõige 3

3. Kogu käesoleva artikli lõigete 1 ja 2 kohaselt edastatud või saadud teavet kasutatakse ainult sel otstarbel, milleks see edastati või saadi. | 3. Mistahes käesoleva artikli lõigete 1 ja 2 kohaselt edastatud või saadud teavet kasutatakse ainult sel otstarbel, milleks see edastati või saadi. Seda teavet kasutatakse eranditult ajavahemikul, mis on vajalik rahaliste vahendite ja majandusressursside külmutamiseks, ning selle teabe suhtes kohaldatakse isikuandmete kaitset tagavat reeglistikku. |

Muudatusettepanek 9

Artikkel 8 a (uus)

| Artikkel 8 a Füüsilistele ja juriidilistele isikutele, üksustele ja asutustele, kelle rahalised vahendid ja majandusressursid külmutati ebaõiglaselt, hüvitatakse summa, mis vastab ebaõiglaselt kantud kahju laadile ja ulatusele. |

Muudatusettepanek 10

Artikli 10 lõige 1

1. Komisjonil on õigus: a)muuta I lisa ÜRO Julgeolekunõukogu või sanktsioonide komitee otsuste alusel jab)muuta II lisa liikmesriikide esitatud teabe alusel. | 1. Komisjonil on õigus pärast Euroopa Parlamendiga konsulteerimist: a)koostada ja muuta ÜRO Julgeolekunõukogu või sanktsioonide komitee otsuste alusel nimekirja artiklis 2 märgitud füüsilistest või juriidilistest isikutest, üksustest või asutustest, kelle rahalised vahendid ja majandusressursid tuleb külmutada ning parandada nimekirja, kui selles on tõestatud vigu jab)muuta lisa liikmesriikide esitatud teabe alusel.Punktis a osutatud loetelu koostamisest ja muutmisest peab komisjon eelnevalt konfidentsiaalselt teavitama Euroopa Parlamendi kodanikuvabaduste, justiits- ja siseasjade komisjoni ning arengukomisjoni. |

Muudatusettepanek 11

I lisa

| See lisa on välja jäetud. |

[1] ELTs veel avaldamata.

[2] ELT L 139, 2.6.2005, lk 25.

[3] EÜT L 317, 15.12.2000, lk 3.

--------------------------------------------------